CELEX: 31998R1571
Language: da
Date: 1998-07-20 00:00:00
Title: Kommissionens forordning (EF) nr. 1571/98 af 20. juli 1998 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet

Avis juridique important

|

31998R1571

Kommissionens forordning (EF) nr. 1571/98 af 20. juli 1998 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet  

EF-Tidende nr. L 205 af 22/07/1998 s. 0040 - 0065

KOMMISSIONENS FORORDNING (EF) Nr. 1571/98 af 20. juli 1998 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning nr. 577/98 af 9. marts 1998, om gennemførelse af en stikprøveundersøgelse vedrørende arbejdsstyrken i Fællesskabet (1), særlig artikel 1 og artikel 4, stk. 2 og 3, ogud fra følgende betragtninger:I forbindelse med en kontinuerlig undersøgelse skal Kommissionen i henhold til artikel 1 i forordning (EF) nr. 577/98 udarbejde en liste over de uger, der udgør referencekvartalerne for undersøgelsen;i henhold til artikel 4, stk. 2, i forordning (EF) nr. 577/98 skal der hvert år fastsættes et flerårigt program med ad hoc-moduler;det er nødvendigt med gennemførelsesforanstaltninger for at udarbejde den harmoniserede liste over de variabler, der skal anvendes i forbindelse med indberetningen af oplysninger, i overensstemmelse med artikel 4, stk. 3, i forordning (EF) nr. 577/98;de i denne forordning fastsatte foranstaltninger er i overensstemmelse med udtalelse fra Udvalget for Det Statistiske Program, der er nedsat ved Rådets afgørelse 89/382/EØF, Euratom (2) -UDSTEDT FØLGENDE FORORDNING:Artikel 1 Referencekvartaler De referencekvartaler, der skal anvendes i forbindelse med en kontinuerlig undersøgelse for 1998 og 1999, er fastsat i bilag I til denne forordning.Artikel 2 Ad hoc-moduler Bilag II til denne forordning indeholder et program med ad hoc-moduler for perioden 1999-2001.Bilag III til denne forordning indeholder en udførlig liste over de oplysninger, der skal indsamles i forbindelse med ad hoc-modulet for 1999.Artikel 3 Harmoniseret liste over variabler Bilag IV til denne forordning indeholder den harmoniserede liste over de variabler, der skal anvendes i forbindelse med indberetningen af oplysninger for 1998 og 1999.Artikel 4 Ikrafttrædelse Denne forordning træder i kraft dagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 20. juli 1998.På Kommissionens vegneYves-Thibault DE SILGUYMedlem af Kommissionen(1) EFT L 77 af 14. 3. 1998, s. 3.(2) EFT L 181 af 28. 6. 1989, s. 47.BILAG I UNDERSØGELSE VEDRØRENDE ARBEJDSSTYRKEN Referencekvartaler a) Det første referencekvartal i 1998 starter den 29. december 1997 og er på 13 på hinanden følgende uger.b) Hvert af de efterfølgende referencekvartaler i 1998 er på 13 på hinanden følgende uger, dog er sidste uge i 1998 ikke dækket.c) Det første referencekvartal i 1999 starter den 4. januar 1999 og er ligesom de efterfølgende kvartaler på 13 på hinanden følgende uger.Der er følgende undtagelser:- Det første referencekvartal i 1998 starter for Grækenlands og Portugals vedkommende den 5. januar 1998, og som følge heraf er sidste uge i 1998 dækket.- Det fjerde referencekvartal i 1998 er for Danmarks og Sveriges vedkommende på 14 på hinanden følgende uger.- I Det Forenede Kongerige og Irland kan man anvende kalenderårets kvartaler i 1998 og 1999 (i stedet for ovenfor fastsatte referencekvartaler).BILAG II UNDERSØGELSE VEDRØRENDE ARBEJDSSTYRKEN Flerårigt program med ad hoc-moduler 1. Arbejdsulykker og erhvervssygdomme Liste over variabler: se bilag III.Referenceperiode: andet kvartal 1999 (første kvartal 1999 i Sverige, tredje kvartal 1999 i Italien og Det Forenede Kongerige)Berørte medlemsstater og regioner: se bilag III.Stikprøve: den samme som for standardmodulerne; men hvis stikprøveenheden er en enkeltperson, er det ikke nødvendigt med oplysninger om husstanden.Indberetning: inden den 31. marts 2000.2. Teoretisk og praktisk uddannelse Liste over variabler: udarbejdes inden marts 1999.Referenceperiode: andet kvartal 2000 (juni og december 2000 i Sverige og tredje kvartal 2000 i Italien).Berørte medlemsstater og regioner: endnu ikke fastlagt.Stikprøve: den samme som for standardmodulerne; men hvis stikprøveenheden er en enkeltperson, er det ikke nødvendigt med oplysninger om husstanden.Indberetning: inden den 31. marts 2001.3. Arbejdstid og mønstre herfor Liste over variabler: udarbejdes inden marts 2000.Referenceperiode: andet kvartal 2001.Berørte medlemsstater og regioner: endnu ikke fastlagt.Stikprøve: den samme som for standardmodulerne; men hvis stikprøveenheden er en enkeltperson, er det ikke nødvendigt med oplysninger om husstanden.Indberetning: inden den 31. marts 2002.BILAG III UNDERSØGELSE VEDRØRENDE ARBEJDSSTYRKEN Specifikationer for ad hoc-modulet for 1999 1. Alle medlemsstater deltager, undtagen Belgien, Frankrig og Østrig.2. Tyskland kan levere oplysninger om arbejdsulykker og arbejdsrelaterede sundhedsproblemer til Eurostat vedrørende en referenceperiode på 4 uger. De variabler, der kan gives oplysninger om, er følgende: arbejdsulykker, arbejdsfravær som følge heraf, arbejdsrelaterede sundhedsproblemer og arbejdsfravær som følge heraf.3. Variablerne skal kodes som følger:>TABELPOSITION>BILAG IV UNDERSØGELSE VEDRØRENDE ARBEJDSSTYRKEN Kodning af oplysninger for 1998-1999 >TABELPOSITION>